ที่ มท ๐๘10.6/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

ตุลาคม ๒๕61

เรื่อง ขอความอนุเคราะห์ประสานตลาดเทศบาล เพื่อช่วยเหลือในการระบายผลผลิตทางการเกษตร

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือองค์การตลาด กระทรวงมหาดไทย ที่ มท 5101/711

ลงวันที่ 28 กันยายน 2561 จำนวน 1 ชุด

ด้วยกรมส่งเสริมการปกครองท้องถิ่นได้รับแจ้งจากองค์การตลาด กระทรวงมหาดไทย ว่าได้รับการประสานจากสำนักงานพาณิชย์จังหวัดเชียงใหม่ เรื่อง ขอความร่วมมือสนับสนุนสั่งซื้อผลผลิตกระเทียมของเกษตรกรผู้ปลูกกระเทียม จังหวัดเชียงใหม่ ในการดำเนินการช่วยระบายผลผลิตที่ล้นตลาดเพื่อช่วยเหลือบรรเทาความเดือดร้อนของเกษตรกรให้มีผลตอบแทนที่คุ้มค่ากับการลงทุน โดยจะดำเนินการเป็นองค์กรกลางในการประสานงานด้านการจัดจำหน่ายร่วมกับหน่วยงานภาคีเครือข่ายพันธมิตร โดยประสานงานหน่วยงานต่างๆ เพื่อช่วยระบายผลผลิตของเกษตรกรโดยใช้พื้นที่ของหน่วยงานราชการและรัฐวิสาหกิจในสังกัดกระทรวงมหาดไทย รวมถึงหน่วยงานภาครัฐและเอกชน เพื่อจัดจำหน่ายสู่ผู้บริโภคโดยตรง ในการนี้ องค์การตลาด กระทรวงมหาดไทยขอความอนุเคราะห์กรมส่งเสริมการปกครองท้องถิ่นประสานตลาดเทศบาลเพื่อสนับสนุนรับซื้อผลผลิตกระเทียมและสถานที่จัดจำหน่าย เนื่องจากกรมส่งเสริมการปกครองท้องถิ่น มีตลาดที่อยู่ในการดูแลซึ่งเป็นตลาดที่มีศักยภาพและมีการจำหน่ายสินค้าเกษตรเป็นหลัก

กรมส่งเสริมการปกครองท้องถิ่นพิจารณาแล้วเห็นว่า เพื่อเป็นการช่วยบรรเทาความเดือดร้อนของเกษตรกรผู้ปลูกกระเทียมในพื้นที่จังหวัดเชียงใหม่ และช่วยระบายผลผลิตทางการเกษตร จึงขอให้จังหวัดแจ้งเทศบาลทุกแห่งพิจารณาดำเนินการตามอำนาจหน้าที่ในการช่วยเหลือสนับสนุนสั่งซื้อผลผลิตกระเทียมและสถานที่จัดจำหน่าย ซึ่งหากเทศบาลใดมีความประสงค์ที่จะสนับสนุนสั่งซื้อผลผลิตกระเทียมของเกษตรกรผู้ปลูกกระเทียม ขอให้ประสานกับสำนักงานพาณิชย์จังหวัดเชียงใหม่โดยตรง โทรศัพท์หมายเลข 0 5311 2659-61 รายละเอียดปรากฏตามสิ่งที่ส่งมาด้วย ทั้งนี้ ขอให้จังหวัดรายงานผลการดำเนินการดังกล่าวให้กรมส่งเสริม การปกครองท้องถิ่นทราบด้วย เพื่อที่กรมส่งเสริมการปกครองท้องถิ่นจักได้รายงานผลการดำเนินการ ให้องค์การตลาด กระทรวงมหาดไทย ทราบต่อไป

จึงเรียนมาเพื่อโปรดพิจารณาดำเนินการ

ขอแสดงความนับถือ

อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

รอง อสถ. .............................

ผอ.สน.พส..............................

ผอ.สตป. ...............................

หน.ก. ....................................

จนท.......................................

รอง อสถ. .............................

ผอ.สน.พส..............................

ผอ.สตป. ...............................

หน.ก. ....................................

จนท.......................................

รอง อสถ. .............................

ผอ.สน.พส..............................

ผอ.สตป. ...............................

หน.ก. ....................................

จนท.......................................

ส่วนส่งเสริมการพัฒนาเศรษฐกิจ สังคม และคุณภาพชีวิต

รอง อสถ. .............................

ผอ.สน.พส..............................

ผอ.สตป. ...............................

หน.ก. ....................................

จนท.......................................

โทร. ๐ ๒241 9000 ต่อ 4132 – 4133

ผู้ประสานงาน นางสาวจันทร์เพ็ญ พึ่งเฮง โทร.08 1423 5483